CELEX: 32015R2033
Language: sk
Date: 2015-11-13 00:00:00
Title: Vykonávacie nariadenie Komisie (EÚ) 2015/2033 z 13. novembra 2015, ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh obnovuje schválenie účinnej látky 2,4-D a ktorým sa mení príloha k vykonávaciemu nariadeniu Komisie (EÚ) č. 540/2011 (Text s významom pre EHP)

14.11.2015   
            
            
               SK
            
            
               Úradný vestník Európskej únie
            
            
               L 298/8
            
         VYKONÁVACIE NARIADENIE KOMISIE (EÚ) 2015/2033
   z 13. novembra 2015,
   ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh obnovuje schválenie účinnej látky 2,4-D a ktorým sa mení príloha k vykonávaciemu nariadeniu Komisie (EÚ) č. 540/2011
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 20 ods. 1,
   keďže:
   
               (1)
            
            
               Platnosť schválenia účinnej látky 2,4-D uvedenej v časti A prílohy k vykonávaciemu nariadeniu Komisie (EÚ) č. 540/2011 (2) sa skončí 31. decembra 2015.
            
         
               (2)
            
            
               Žiadosť o obnovenie zaradenia účinnej látky 2,4-D do prílohy I k smernici Rady 91/414/EHS (3) bola predložená v súlade s článkom 4 nariadenia Komisie (EÚ) č. 1141/2010 (4) v rámci lehoty stanovenej v uvedenom článku.
            
         
               (3)
            
            
               Žiadateľ predložil doplňujúcu dokumentáciu vyžadovanú v zmysle článku 9 nariadenia (EÚ) č. 1141/2010. Spravodajský členský štát skonštatoval, že žiadosť je úplná.
            
         
               (4)
            
            
               Spravodajský členský štát vypracoval správu z hodnotenia obnoveného zaradenia na základe konzultácie so spoluspravodajským členským štátom a 4. marca 2013 ju predložil Európskemu úradu pre bezpečnosť potravín (ďalej len „úrad“) a Komisii.
            
         
               (5)
            
            
               Úrad postúpil správu z hodnotenia obnoveného zaradenia žiadateľovi a členským štátom na pripomienkovanie a prijaté pripomienky postúpil Komisii. Úrad takisto sprístupnil doplňujúcu súhrnnú dokumentáciu verejnosti.
            
         
               (6)
            
            
               Úrad oznámil 7. augusta 2014 a 11. marca 2015 (5) Komisii svoj záver o tom, či možno očakávať, že 2,4-D spĺňa kritériá schválenia stanovené v článku 4 nariadenia (ES) č. 1107/2009. Komisia predložila 28. mája 2015 návrh revíznej správy o 2,4-D Stálemu výboru pre rastliny, zvieratá, potraviny a krmivá.
            
         
               (7)
            
            
               V prípade jedného alebo viacerých reprezentatívnych použití minimálne jedného prípravku na ochranu rastlín s obsahom danej účinnej látky sa dospelo k záveru, že kritériá schválenia uvedené v článku 4 sú splnené. Uvedené kritériá schválenia sa preto považujú za splnené.
            
         
               (8)
            
            
               Preto je vhodné obnoviť schválenie účinnej látky 2,4-D.
            
         
               (9)
            
            
               V súlade s článkom 14 ods. 1 nariadenia (ES) č. 1107/2009 v spojení s jeho článkom 6 a vzhľadom na súčasné vedecké a technické poznatky je však potrebné stanoviť určité podmienky a obmedzenia. Predovšetkým je vhodné požadovať ďalšie potvrdzujúce informácie.
            
         
               (10)
            
            
               Hodnotenie rizík v prípade obnovenia schválenia účinnej látky 2,4-D vychádza z obmedzeného počtu reprezentatívnych použití, ktoré však neobmedzujú použitia, na ktoré môžu byť prípravky na ochranu rastlín s obsahom účinnej látky2,4-D povolené. Preto je vhodné nezachovať obmedzenie týkajúce sa použitia ako herbicídu.
            
         
               (11)
            
            
               V súlade s článkom 20 ods. 3 nariadenia (ES) č. 1107/2009 v spojení s jeho článkom 13 ods. 4 by sa príloha k vykonávaciemu nariadeniu (EÚ) č. 540/2011 mala zodpovedajúcim spôsobom zmeniť.
            
         
               (12)
            
            
               Toto nariadenie by sa malo uplatňovať odo dňa nasledujúceho po dni skončenia platnosti schválenia účinnej látky 2,4-D v súlade s odôvodnením 1.
            
         
               (13)
            
            
               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO NARIADENIE:
   Článok 1
   Obnovenie schválenia účinnej látky
   Schválenie účinnej látky 2,4-D špecifikovanej v prílohe I sa obnovuje za podmienok stanovených v danej prílohe.
   Článok 2
   Zmeny vykonávacieho nariadenia (EÚ) č. 540/2011
   Príloha k vykonávaciemu nariadeniu (EÚ) č. 540/2011 sa mení v súlade s prílohou II k tomuto nariadeniu.
   Článok 3
   Nadobudnutie účinnosti a dátum uplatňovania
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   Uplatňuje sa od 1. januára 2016.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 13. novembra 2015
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 309, 24.11.2009, s. 1.
   
      (2)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).
   
      (3)  Smernica Rady 91/414/EHS z 15. júla 1991 o uvádzaní prípravkov na ochranu rastlín na trh (Ú. v. ES L 230, 19.8.1991, s. 1).
   
      (4)  Nariadenie Komisie (EÚ) č. 1141/2010 zo 7. decembra 2010, ktorým sa ustanovuje postup na obnovenie zaradenia druhej skupiny účinných látok do prílohy I k smernici Rady 91/414/EHS a vytvára zoznam takýchto látok (Ú. v. EÚ L 322, 8.12.2010, s. 10).
   
      (5)  Vestník EFSA (EFSA Journal) 2014 12(9): 3812. K dispozícii online: www.efsa.europa.eu
   
      PRÍLOHA I
      
                  Všeobecný názov,
                  identifikačné čísla
               
               
                  IUPAC názov
               
               
                  Čistota (1)
                  
               
               
                  Dátum schválenia
               
               
                  Schválenie platí do
               
               
                  Osobitné ustanovenia
               
            
                  2,4-D
                  CAS č. 94-75-7
                  CIPAC č. 1
               
               
                  kyselina (2,4-dichlórfenoxy)octová
               
               
                  ≥ 960 g/kg
                  Nečistoty:
                  
                               
                           
                           
                              voľné fenoly (vyjadrené ako 2,4-DCP): najviac 3 g/kg.
                           
                        
                               
                           
                           
                              Suma dioxínov a furánov (WHO-TCDD TEQ) (2): najviac 0,01 mg/kg.
                           
                        
               
                  1. januára 2016
               
               
                  31. decembra 2030
               
               
                  Pri vykonávaní jednotných zásad, na ktoré sa odkazuje v článku 29 ods. 6 nariadenia (ES) č. 1107/2009, sa musia zohľadniť závery revíznej správy o účinnej látke 2,4-D, a najmä jej dodatky I a II.
                  Pri tomto celkovom hodnotení venujú členské štáty osobitnú pozornosť riziku pre vodné organizmy, suchozemské organizmy a pre spotrebiteľov v prípade použití nad 750 g/ha.
                  V podmienkach používania musia byť v náležitom prípade uvedené opatrenia na zmiernenie rizika.
                  Žiadateľ predloží Komisii, členským štátom a úradu:
                  
                              1.
                           
                           
                              potvrdzujúce informácie vo forme predloženia úplných výsledkov z existujúcej rozšírenej jednogeneračnej štúdie;
                           
                        
                              2.
                           
                           
                              potvrdzujúce informácie vo forme predloženia Skúšky metamorfózy obojživelníkov (AMA) (OECD (2009) skúška č. 231) na overenie potenciálnych endokrinných vlastností danej látky.
                           
                        Informácie uvedené v bode 1 sa predložia do 4. júna 2016 a informácie uvedené v bode 2 do 4. decembra 2017.
               
            
         (1)  Ďalšie podrobnosti o identite a špecifikácii účinnej látky sú uvedené v revíznej správe.
      
         (2)  Dioxíny [suma polychlórovaných dibenzo-para-dioxínov (PCDD) a polychlórovaných dibenzofuránov (PCDF), vyjadrená v toxických ekvivalentoch Svetovej zdravotníckej organizácie (WHO) s použitím faktorov toxickej ekvivalencie WHO (WHO-TEF)].
   
   
      PRÍLOHA II
      Príloha k vykonávaciemu nariadeniu (EÚ) č. 540/2011 sa mení takto:
      
                  1.
               
               
                  v časti A sa vypúšťa položka 27 týkajúca sa účinnej látky 2,4-D;
               
            
                  2.
               
               
                  v časti B sa dopĺňa táto položka:
                  
                              „94
                           
                           
                              2,4-D
                              CAS č. 94-75-7
                              CIPAC č. 1
                           
                           
                              kyselina (2,4-dichlórfenoxy)octová
                           
                           
                              ≥ 960 g/kg
                              Nečistoty:
                              
                                           
                                       
                                       
                                          voľné fenoly (vyjadrené ako 2,4-DCP): najviac 3 g/kg.
                                       
                                    
                                           
                                       
                                       
                                          Suma dioxínov a furánov (WHO-TCDD TEQ) (1): najviac 0,01 mg/kg.
                                       
                                    
                           
                              1. januára 2016
                           
                           
                              31. decembra 2030
                           
                           
                              Pri vykonávaní jednotných zásad, na ktoré sa odkazuje v článku 29 ods. 6 nariadenia (ES) č. 1107/2009, sa musia zohľadniť závery revíznej správy o účinnej látke 2,4-D, a najmä jej dodatky I a II.
                              Pri tomto celkovom hodnotení venujú členské štáty osobitnú pozornosť riziku pre vodné organizmy, suchozemské organizmy a pre spotrebiteľov v prípade použití nad 750 g/ha.
                              V podmienkach používania musia byť v náležitom prípade uvedené opatrenia na zmiernenie rizika.
                              Oznamovateľ predloží Komisii, členským štátom a úradu:
                              
                                          1.
                                       
                                       
                                          potvrdzujúce informácie vo forme predloženia úplných výsledkov z existujúcej rozšírenej jednogeneračnej štúdie;
                                       
                                    
                                          2.
                                       
                                       
                                          potvrdzujúce informácie vo forme predloženia Skúšky metamorfózy obojživelníkov (AMA) (OECD (2009) skúška č. 231) na overenie potenciálnych endokrinných vlastností danej látky.
                                       
                                    Informácie uvedené v bode 1 sa predložia do 4. júna 2016 a informácie uvedené v bode 2 do 4. decembra 2017.
                           
                        
            
         (1)  Dioxíny [suma polychlórovaných dibenzo-para-dioxínov (PCDD) a polychlórovaných dibenzofuránov (PCDF), vyjadrená v toxických ekvivalentoch Svetovej zdravotníckej organizácie (WHO) s použitím faktorov toxickej ekvivalencie WHO (WHO-TEF)].“